Ο **Ιωάννης Β΄** (*Juan II de Castilla*, 6 Μαρτίου 1405 - 22 Ιουλίου 1454) ήταν Βασιλιάς της Καστίλης (1406 - 1454).

Βιογραφία
---------

Ο Ιωάννης Β΄ προερχόταν από τον Οίκο της Τραστάμαρα κλάδο του Οίκου της Ιβρέας, ήταν υιός και διάδοχος του Ερρίκου Γ΄ της Καστίλης και της Αικατερίνης του Λάνκαστερ.

Όταν απεβίωσε ο Πέτρος της Καστίλης το 1366, διεκδίκησε το θρόνο ο ετεροθαλής αδελφός του Ερρίκος Β΄ της Καστίλης που όμως ήταν νόθος υιός του πατέρα τους. Έτσι η κόρη του Πέτρου, η Κωνσταντία με τον σύζυγό της διεκδικούσαν το στέμμα από τον Ιωάννη Α', υιό του Ερρίκου Β'. Τελικά συμφώνησαν να παντρέψουν τα παιδιά τους: η κόρη της Κωνσταντίας, η Αικατερίνη Ανζού παντρεύτηκε τον Ερρίκο Γ', υιό του Ιωάννη Α'. Ώστε ο Ιωάννης Β' ήταν απόγονος του Πέτρου και του νόθου Ερρίκου Β', ενώνοντας στο πρόσωπό του τις αξιώσεις των επιγόνων τους.

Διαδέχθηκε τον πατέρα του όταν ήταν ενός έτους, με την αντιβασιλεία της μητέρας του και του αδελφού τού πατέρα του Φερδινάνδου Α' βασιλιά της Αραγωνίας. Όταν ο Φερδινάνδος Α' αποβίωσε το 1416, η μητέρα του έμεινε μόνη στην αντιβασιλεία. Αν και η βασιλεία του διάρκεσε 49 έτη, μια από τις μακρότερες βασιλείες, ο ίδιος δεν ήταν ιδιαίτερα ικανός. Περνούσε το χρόνο του γράφοντας στίχους, κυνηγώντας ή οργανώνοντας κονταρομαχίες. Τον επηρέαζε ο ευνοούμενός του Αλβάρο ντε Λούνα· η σύζυγός του Ισαβέλλα Αβίς ήλεγχε την αδύναμη θέλησή του, όπως όταν μετά από προτροπή της απέλυσε τον πιστό και ικανό υπηρέτη του, ο οποίος, μόλις έχασε την προστασία του μονάρχη, εκτελέστηκε. 

Οι αντιβασιλείς το 1411 στη Βαγιαδολίδ είχαν με διατάγματα περιορίσει τη δραστηριότητα των Εβραίων: τους απαγορευόταν να κατέχουν διοικητικές θέσεις, έπρεπε να φορούν διαφορετικά ρούχα, κά. Μετά τους μαζικούς εκχριστιανισμούς τους το διάστημα 1391-1415, το Ιωάννης Β', όταν το 1418 πήρε τον έλεγχο της εξουσίας, αναίρεσε τα διατάγματα και ευνόησε μια πιο ανεκτική στάση απέναντι στους Εβραίους. 

Το 1431 τοποθέτησε τον Γιουσούφ Δ' ως σουλτάνο της Γρανάδας στο Μαυριτανικό εμιράτο, με αντάλλαγμα την υποτέλειά του στον Ιωάννη Β'. Το γεγονός αυτό είναι το θέμα της μπαλάντας *το Ρομάντσο του Αμπεναμάρ*, από όπου έχουμε μια περιγραφή των χαρακτηριστικών του: "υψηλός και όμορφος, με δέρμα ανοιχτόχρωμο προς το κόκκινο· είχε καστανά μαλλιά και μικρή, προς τα επάνω (γαλλική) μύτη· τα μέλη του ήταν χαριτωμένα".

Απεβίωσε στη Βαγιαδολίδ και ετάφη στη μονή των Καρθουσιανών Μιραφλόρες, στην πόλη Μπούργος.

Οικογένεια
----------

Το 1418 νυμφεύτηκε πρώτα τη Μαρία των Τραστάμαρα, κόρη του θείου του Φερδινάνδου Α' βασιλιά της Αραγωνίας. Είχε τέκνα:

* Ερρίκος Δ΄ 1425-1474, διαδέχθηκε τον πατέρα του.
* Αικατερίνη 1422-1424 απεβ. 2 ετών, Ελεονώρα 1423-1425 απεβ. 2 ετών, Μαρία 1428-1429 απεβ. 1 έτους.

Το 1445 απεβίωσε η Μαρία και o Ιωάννης Β΄ έκανε δεύτερο γάμο με την Ισαβέλλα των Αβίς, κόρη του Ιωάννη κοντόσταυλου της Πορτογαλίας. Είχαν τέκνα:

* Ισαβέλλα Α΄ 1451-1504, διαδέχθηκε τον αδελφό της. Μαζί με το σύζυγό της Φερδινάνδο Β΄ ήταν οι δύο καθολικοί βασιλείς, που έδιωξαν τους τελευταίους Μαυριτανούς από την Ιβηρική και στο πρόσωπο της κόρης τους Ιωάννας, τα δύο βασίλεια ενώθηκαν στο βασίλειο της Ισπανίας.
* Αλφόνσος 1453-1468, πρίγκιπας των Αστουριών, απεβ. 15 ετών.

Πρόγονοι
--------

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |
|
|   | 8. Ερρίκος Β΄ της Καστίλης |
|   |
|   |   |   |   |   |
|
|   | 4. Ιωάννης Α΄ της Καστίλης |   |
|   |
|   |   |   |   |   |   |   |   |
|
|   | 9. Ιωάννα της Καστίλης |
|   |
|   |   |   |   |   |
|
|   | 2. Ερρίκος Γ΄ της Καστίλης |   |
|   |
|   |   |   |   |   |   |   |   |   |   |   |
|
|   | 10. Πέτρος Δ΄ της Αραγωνίας |
|   |
|   |   |   |   |   |
|
|   | 5. Ελεονώρα της Αραγωνίας, βασίλισσα της Καστίλης |   |
|   |
|   |   |   |   |   |   |   |   |
|
|   | 11. Ελεονώρα της Σικελίας |
|   |
|   |   |   |   |   |
|
|   | 1. Ιωάννης Β΄ της Καστίλης |   |
|   |
|   |   |   |   |   |   |   |   |   |   |   |   |   |   |
|
|   | 12. Εδουάρδος Γ΄ της Αγγλίας |
|   |
|   |   |   |   |   |
|
|   | 6. Ιωάννης του Λάνκαστερ |   |
|   |
|   |   |   |   |   |   |   |   |
|
|   | 13. Φιλίππη του Αινώ |
|   |
|   |   |   |   |   |
|
|   | 3. Αικατερίνη του Λάνκαστερ |   |
|   |
|   |   |   |   |   |   |   |   |   |   |   |
|
|   | 14. Πέτρος της Καστίλης |
|   |
|   |   |   |   |   |
|
|   | 7. Κωνσταντία της Καστίλης |   |
|   |
|   |   |   |   |   |   |   |   |
|
|   | 15. Μαρία δε Παδίγια |
|   |
|   |   |   |   |   |
|

Παραπομπές
----------

1. ↑  From 'Crónica de Juan II' by Lorenza Galindez de Carvajal (1517)

Πηγές
-----

* Chisholm, Hugh, ed. (1911). "II, John". Encyclopædia Britannica (11th ed.). Cambridge University Press.
* Crónica de Juan II' by Lorenza Galindez de Carvajal (1517)

|  |
| --- |
| Ιωάννης Β΄ της Καστίλης **Οίκος της Τραστάμαρα****Γέννηση:** 6 Μαρτίου 1405 **Θάνατος:** 22 Ιουλίου 1454 |
| ΠροκάτοχοςΕρρίκος Γ΄ της Καστίλης | **Βασιλιάς της Καστίλης**1406 - 1454 | ΔιάδοχοςΕρρίκος Δ΄ της Καστίλης |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιωάννης Β΄ της Καστίλης** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 84154554
* **Europeana**: agent/base/147464
* LCCN: n84238852
* ISNI: 0000 0001 1557 2173
* GND: 11940429X
* SUDOC: 060613564
* BNF: cb123866670 (data)
* NKC: jo2003192742
* BNE: XX1165760

 |

 |